ઝાલાવાડમાં છેલ્લા કેટલાક સમયથી વીજચોરીનું પ્રમાણ ખુબજ વધ્યું હોવાની બુમરાડો ઉઠી છે. આથી સુરેન્દ્રનગર જીલ્લના ગામડાઓમાં સોમ અને મંગળવારના રોજ વીજ ચેકીંગનું આયોજન કરાયું હતું. જેમાં ડ્રાઇવ અંતર્ગત અમરેલી અને બોટાદની વીજ ટીમ દ્વારા મૂળી તાલુકામાં 16 ટીમો દ્વારા મૂળી, નળીયા, નવાણીયા, ગૌતમગઢ સહિતનાં ગામોમાં પોલીસને સાથે રાખી ચેકીંગ હાથ ધરાયુ હતુ. જેમાં વીજકર્મી દ્વારા અલગ અલગ જગ્યાએ 150 કનેકશનો ચેક કરવામાં આવ્યા હતા. જેમાં 16 કનેકશનમાં ગેરરીતી માલુમ પડી હતી.